На основу чл. 269. - 275. Закона о привредним друштвима („Службени гласник РС“, бр. 36/11, 99/11, 83/14 - др. зaкoн, 05/15, 44/18, 95/18, 91/19 и 109/21), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16, 21/16, 39/18, 18/19, 24/19 и 37/21), Скупштина Компаније на Редовној седници одржаној дана 28. априла 2022. године, донела је

**ОДЛУКУ**

**о расподели добити за 2021. годину**

**и исплати дивиденде**

**Члан 1.**

Укупан остварен нето добитак Компаније „Дунав осигурање” а.д.о. Београд (у дaљем тексту: Компанија) утврђен у годишњем извештају о пословању за 2021. годину износи 2.519.854.875,38 динара и састоји се од:

* добитка неживотног осигурања у износу од 3.142.351.885,49 динара и
* губитка животног осигурања у износу од 622.497.010,11 динара.

**Члан 2.**

Добит Компаније по основу неживотног осигурања из члана 1. ове Одлуке, у износу од 3.142.351.885,49 динара распоређује се на следећи начин:

* за исплату дивиденде акционарима Компаније у укупном бруто износу од 1.571.171.054,88 динара
* преостали део добити у износу од 1.571.180.830,61 динара задржава се као нераспоређена добит.

**Члан 3.**

Губитак Компаније по основу животног осигурања из члана 1. ове Одлуке, у износу од 622.497.010,11 динара остаје непокривен.

**Члан 4.**

Одобрава се исплата дивиденде акционарима Компаније у новцу у бруто износу од 103,44 динара по акцији, која ће се извршити у року од 6 месеци од дана доношења ове одлуке.

**Члан 5.**

Право на исплату дивиденде имају сви акционари Компаније на дан дивиденде, односно на дан 28.04.2022. године.

У случају да до дана дивиденде, не буде у потпуности спроведен поступак преноса друштвеног капитала без накнаде запосленима, у складу са Законом о осигурању ("Сл. гласник РС", бр. 139/2014 и 44/2021), Одлуком Владе Републике Србије о преносу друштвеног капитала Компаније Дунав осигурање а.д.о. Београд ("Сл. гласник РС", бр. 96/2021) и Одлуком Скупштине Компаније о издавању акција без накнаде ради преноса запосленима  (С број: 35/21 од 15.11.2021. године), дивиденда која припадне друштвеном капиталу у складу са овом одлуком, биће исплаћена акционарима који стекну акције по спроведеном поступку преноса  друштвеног капитала запосленима без накнаде.

**Члан 6.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 7.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 8.**

Ова Одлука ступа на снагу даном доношења.

**С број:**

**28. април 2021. године ПРЕДСЕДНИК СКУПШТИНЕ**

**Београд**

**Ана Јовић**